CELEX: 52008PC0210
Language: mt
Date: 2008-04-21
Title: Proposta għal regolament tal-Parlament Ewropew u tal-Kunsill rigward statistika tal-ħsad

Avviż Legali Importanti

|

52008PC0210

Proposta għal regolament tal-Parlament Ewropew u tal-Kunsill rigward statistika tal-ħsad  /* KUMM/2008/0210 finali - COD 2008/0079 */  

	[pic] | KUMMISSJONI TAL-KOMUNITAJIET EWROPEJ |Brussel 21.4.2008KUMM(2008)210 finali2008/0079 (COD)Proposta għalREGOLAMENT TAL-PARLAMENT EWROPEW U TAL-KUNSILLrigward statistika tal-ħsad(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |120 | Il-bażi tal-proposta u l-għanijiet tagħha L-istatistika dwar il-ħsad hija essenzjali għat-tmexxija tas-swieq ta’ l-UE. Jitqies essenzjali wkoll li l-istatistika dwar il-ħxejjex u l-ħsad permanenti tiġi koperta flimkien ma' l-istatistika dwar iċ-ċereali u l-ħsad li jifdal minn art li tinħarat li bħalissa hi regolata mil-leġiżlazzjoni. Il-kuntest ġenerali Din il-proposta hija bi qbil ma’ l-għanijiet ta’ leġiżlazzjoni aħjar, ta' simplifikazzjoni u ta' tnaqqis tal-piż impost fuq dawk li jwieġbu. |Dispożizzjonijiet eżistenti Din il-proposta titfassal għas-simplifikazzjoni tad-dispożizzjonijiet kurrenti u biex dawn jiġu adattati għall-ħtiġijiet ġodda ta’ l-Unjoni Ewropea. Il-leġiżlazzjoni eżistenti, ir-Regolament tal-Kunsill (KEE) Nru 837/90 tas-26 ta' Marzu 1990 dwar informazzjoni ta’ l-istatistika li għandha tiġi pprovduta mill-Istati Membri dwar produzzjoni ta’ ċereali u r-Regolament tal-Kunsill (KEE) Nru 959/93 tal-5 ta' April 1993 dwar l-informazzjoni statistika li trid tiġi pprovduta mill-Istati Membri dwar ħsad minbarra ċereali, għandha għalhekk tiġi rrevokata. |Il-konsistenzi mal-politiki u ma’ l-għanijiet l-oħra ta’ l-Unjoni L-istatistika kkonċernata minn din il-proposta hija essenzjali għat-tmexxija u l-valutazzjoni tal-politika agrikola komuni. Ir-Regolament propost huwa bi qbil ma’ l-approċċ politiku ġdid tal-Kummissjoni għas-simplifikazzjoni tal-leġiżlazzjoni u ta’ regolamentazzjoni aħjar kif imsemmi fil-Komunikazzjoni ta’ l-14 ta’ Novembru 2006 dwar “reviżjoni strateġika ta’ Regolamentazzjoni Aħjar fl-Unjoni Ewropea”[1] u l-Komunikazzjoni ta' l-24 ta' Jannar 2007 dwar "programm ta' azzjoni għat-tnaqqis tal-piżijiet amministrattivi fl-Unjoni Ewropea”[2]. |KONSULTAZZJONI MAL-PARTIJIET INTERESSATI U L-ISTIMA TA' L-IMPATT |Il-konsultazzjoni mal-partijiet interessati |Il-metodi ta’ konsultazzjoni, is-setturi ewlenin immirati u l-profil ġenerali ta’ dawk li wieġbu Il-proposta ġiet diskussa mal-produtturi tad-data (rappreżentanti ta’ l-Istituti Nazzjonali ta’ l-Istatistika) u d-dipartimenti tal-Kummissjoni (DĠ AGRI, JRC) permezz tal-Gruppi ta’ Xogħol u l-Kumitat Permanenti għall-Istatistika Agrikola (SCAS). |Taqsira tar-reazzjonijiet, u kif tqiesu Din il-proposta hija r-riżultat ta’ negozjati intensivi bejn il-partijiet interessati. |Il-ġbir u l-użu ta' għarfien espert |Għarfien espert ikkonċernat Ir-rappreżentanti nazzjonali fil-laqgħat tal-Grupp ta’ Xogħol tad-DĠ Eurostat “Statistika dwar l-Użu ta' l-Art u l-Ħsad” kienu esperti b'għarfien tal-leġiżlazzjoni eżistenti u s-sistemi nazzjonali għall-ġbir u l-kumpilazzjoni ta’ statistika tal-prodotti tar-raba'. L-uffiċjali tal-Kummissjoni inkludew esperti dwar l-analiżi politika. |L-organizzazzjonijiet/esperti ewlenin ikkonsultati L-esperti kienu mill-Istituti Nazzjonali ta’ l-Istatistika u DĠ AGRI u JRC. Il-Kumitat Permanenti għall-Istatistika Agrikola u l-Grupp ta’ Xogħol "Statistika ta’ l-użu ta' l-art u l-ħsad" kienu involuti u kkonsultati sew. |Taqsira tal-pariri mogħtija u użati Ġie nnotat rispons ta’ appoġġ pożittiv ħafna. L-eżistenza ta’ riskji potenzjalment serji b’konsegwenzi irriversibbli ma ssemmietx. |Minħabba li din il-proposta tirrappreżenta simplifikazzjoni ewlenija tal-leġiżlazzjoni eżistenti, ma ġew identifikati l-ebda riskji. |Metodi użati sabiex il-pariri ta’ l-esperti jkunu disponibbli pubblikament Id-dokumenti ta’ xogħol u l-minuti tal-laqgħat ta' l-SCAS u l-grupp ta’ xogħol huma disponibbli permezz ta' CIRCA. |ELEMENTI ġURIDIċI TAL-PROPOSTA |Taqsira ta' l-azzjoni proposta L-għan ta' dan ir-Regolament hu d-dispożizzjoni mill-Istati Membri ta' l-istatistika dwar l-użu ta' l-art u l-prodotti tal-ħsad. Bażi legali L-Artikolu 285 tat-Trattat li jistabbilixxi l-Komunità Ewropea jipprovdi l-bażi legali għall-istatistika Komunitarja. Il-Kunsill, huwa u jaġixxi skond il-proċedura ta’ kodeċiżjoni, jadotta miżuri għall-produzzjoni ta’ l-istatistika fejn meħtieġ għall-prestazzjoni ta’ l-attivitajiet Komunitarji. Dan l-Artikolu jistabbilixxi r-rekwiżiti marbuta mal-produzzjoni ta’ l-istatistika Komunitarja, u jistqarr li għandhom ikunu f’konformità mal-livelli ta’ imparzjalità, affidabbiltà, oġġettività, indipendenza xjentifika, effettività fl-infiq u kunfidenzjalità statistika. |Il-prinċipju tas-sussidjarjetà |L-għanijiet ta’ din il-proposta, b'mod partikolari t-twaqqif ta’ qafas komuni għall-produzzjoni sistematika ta’ l-istatistika Komunitarja dwar l-użu ta' l-arti u l-prodotti tal-ħsad ma jistgħux jinkisbu sew mill-Istati Membri. Dan jista’ jinkiseb aħjar fuq livell Komunitarju fuq bażi ta' att legali Komunitarju, minħabba li l-Kummissjoni biss tista’ tikkoordina l-armonizzazzjoni meħtieġa ta’ informazzjoni statistika fuq livell Komunitarju, filwaqt li l-ġbir tad-data u l-kompilazzjoni ta’ statistika komparabbli dwar l-użu ta' l-art u l-prodotti tal-ħsad jistgħu jiġu organizzati mill-Istati Membri. Il-Komunità tista’ għalhekk tieħu azzjoni għal dan il-għan, b’konformità mal-prinċipju ta’ sussidjarjetà kif stabbilit fl-Artikolu 5 tat-Trattat. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità minħabba dawn ir-raġunijiet: B’konformità mal-prinċipju ta’ proporzjonalità, dan ir-Regolament jillimita ruħu għall-minimu meħtieġ biex jitwettaq l-għan tiegħu u ma jmurx lil hinn minn dak li hu neċessarju għal dan l-għan. Dan ir-Regolament ma jispeċifikax il-mekkaniżmi tal-ġbir tad-data għal kull Stat Membru, iżda jiddefinixxi d-data li għandha tiġi pprovduta sabiex jiżgura struttura armonizzata u l-ħin. M'hemm l-ebda obbligu għall-Istati Membri li jagħmlu tibdiliet lill-produzzjoni ta' l-istatistika dwar l-użu ta' l-art u l-prodotti tal-ħsad li bħalissa huma regolati mir-Regolamenti tal-Kunsill (KEE) Nru 837/90 u (KEE) Nru 959/93. L-uniċi żewġ ħwejjeġ ġodda proposti f'dan ir-Regolament huma l-ħxejjex u l-ħsad permanenti li diġà qiegħda tinġabar data għalihom fuq livell ta' l-UE permezz ta' ftehim informali. |Ir-rekwiżiti għall-istatistika minflok ir-riżultati ta’ stħarriġ, il-frekwenza mnaqqsa ta’ xi tressiq ta’ data f'ċerti każijiet u l-possibbiltà ta’ użu akbar ta’ sorsi li mhumiex stħarriġ (eżempju sorsi amministrattivi) għandhom inaqqsu l-piż finanzjarju u amministrattiv fuq l-awtoritajiet nazzjonali. |L-għażla ta’ l-istrumenti |Strument propost: Regolament. Mezzi oħra ma jkunux xierqa għar-raġuni(jiet) li ġejja/in: L-għażla ta’ l-istrument xieraq tiddipendi mill-mira leġiżlattiva. Minħabba t-tagħrif meħtieġ fuq livell Ewropew, it-tendenza għall-istatistika Komunitarja kienet li jintużaw regolamenti minflok direttivi għal atti bażiċi. Regolament huwa preferibbli minħabba li jistipula l-istess liġi mal-Komunità kollha, u ma jħalli lill-Istati Membri l-ebda possibbiltà li japplikawha b’mod mhux komplut jew selettiv. Huwa applikabbli direttament, li jfisser li ma hemmx għalfejn jiġi traspost fil-liġi nazzjonali. Bil-kontra, id-direttivi, li għandhom l-għan li jarmonizzaw il-liġijiet nazzjonali, jorbtu lill-Istati Membri fir-rigward ta’ l-għanijiet tagħhom, iżda jħallu l-għażla tal-metodi biex jinkisbu dawn l-għanijiet f’idejn l-awtoritajiet nazzjonali. Dawn għandhom jiġu trasposti wkoll fil-liġi nazzjonali. L-użu ta’ regolament huwa skond atti legali oħra dwar l-istatistika li ġew addottati mill-1997. |L-IMPLIKAZZJONIJIET GħALL-BAġIT |Il-proposta ma għandha l-ebda effett fuq il-baġit Komunitarju. |TAGħRIF SUPPLIMENTARI |Simplifikazzjoni |Il-proposta tistipula s-simplifikazzjoni tal-leġiżlazzjoni, is-simplifikazzjoni tal-proċeduri amministrattivi għall-awtoritajiet pubbliċi (UE jew nazzjonali), u s-simplifikazzjoni tal-proċeduri amministrattivi għall-partijiet ċivili. |It-tqassim imnaqqas tad-data skond ir-reġjuni, l-eżenzjonijiet mogħtija lill-Istati Membri biż-żoni tal-ħsad skond ċerti limiti, u d-dati ta' l-għeluq tat-trażmissjoni armonizzati se jissimplifikaw ix-xogħol għall-UE u l-amministrazzjonijiet nazzjonali. |L-użu tas-sorsi amministrattivi minflok l-istħarriġ għandu jnaqqas il-piż fuq dawk li jwieġbu. |Il-proposta hija inkluża fil-Programm Leġiżlattiv u ta’ Ħidma tal-Kummissjoni u taħt in-numru ta’ referenza 2007/ESTAT/029. |Revoka ta' leġiżlazzjoni eżistenti L-adozzjoni tal-proposta twassal għar-revoka ta’ leġiżlazzjoni eżistenti. |Iż-Żona Ekonomika Ewropea L-att propost jikkonċerna kwistjoni taż-ŻEE u għalhekk għandu jkun estiż għaż-Żona Ekonomika Ewropea. |1.  2008/0079 (COD)Proposta għalREGOLAMENT TAL-PARLAMENT EWROPEW U TAL-KUNSILLrigward statistika tal-ħsad(Test b'rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,Wara li kkunsidraw il-proposta mill-Kummissjoni[3],Wara li kkunsidraw l-opinjoni tal-Parlament Ewropew[4],Filwaqt li jaġixxu bi qbil mal-proċedura stipulata fl-Artikolu 251 tat-Trattat[5],Billi:2.  Ir-Regolament tal-Kunsill (KEE) Nru 837/90 tas-26 ta' Marzu 1990 dwar informazzjoni ta’ l-istatistika li għandha tiġi pprovduta mill-Istati Membri dwar produzzjoni ta’ ċereali[6] u r-Regolament tal-Kunsill (KEE) Nru 959/93 tal-5 ta' April 1993 dwar l-informazzjoni statistika li trid tiġi pprovduta mill-Istati Membri dwar prodotti tal-ħsad minbarra ċereali[7], għandu għalhekk jiġi emendat għadd ta' drabi. Peress li jinħtieġu aktar emendi u simplifikazzjonijiet, dawn l-atti għandhom jiġu ssostiwiti minħabba raġunijiet ta' ċarezza.3.  L-istatistika dwar il-ħsad hija essenzjali għat-tmexxija tas-swieq ta’ l-UE. Jitqies essenzjali wkoll li l-istatistika dwar il-ħxejjex u l-prodotti tal-ħsad permanenti jiġu koperti barra mill-istatistika fuq iċ-ċereali u l-ħsad li jifdal minn art li tinħarat li bħalissa hi regolata mil-leġiżlazzjoni.4.  Sabiex jiġi żgurat li l-politika agrikola komuni titmexxa kif xieraq, il-Kummissjoni teħtieġ li d- data fuq iż-żoni, il-ġabra u l-produzzjoni tal-ħsad tkun fornuta regolarment.5.  Ir-Regolament tal-Kunsill (KEE) Nru 571/88 tad-29 ta' Frar 1988 dwar l-organizzazzjoni ta' l-istħarriġ Komunitarju dwar l-istruttura ta' l-impriżi agrikoli[8] jistipula programm ta' stħarriġiet Komunitarji li jipprovdu statistika dwar l-istruttura ta' l-impriżi agrikoli sa l-2007.6.  Skond ir-Regolament (KE) Nru 1059/2003 tal-Parlament Ewropew u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ l-unitajiet territorjali għall-istatistika (NUTS)[9], l-istatistika mill-Istati Membri kollha trażmessa lill-Kummissjoni li tinqasam skond unitajiet territorjali għandha tuża l-klassifikazzjoni NUTS. Għaldaqstant, sabiex jiġu stabbiliti statistiċi reġjonali komparabbli, l-unitajiet territorjali għandhom jiġu ddefiniti skond il-klassifikazzjoni NUTS.7.  Sabiex il-piż fuq l-Istati Membri jiġi limitat, ir-rekwiżiti tad- data reġjonali m'għandhomx jaqbżu r-rekwiżiti skond il-leġiżlazzjoni preċedenti (sakemm sadattant ma daħlux livelli reġjonali ġodda).8.  Sabiex titħaffef l-implimentazzjoni ta’ dan ir-Regolament, tinħtieġ kooperazzjoni mill-qrib bejn l-Istati Membri u l-Kummissjoni, b’mod partikolari permezz tal-Kumitat Permanenti dwar l-Istatistika Agrikola mwaqqaf mid-Deċiżjoni tal-Kunsill 72/279/KEE[10].9.  Sabiex tiġi żgurata tranżizzjoni mingħajr problemi mir-reġim applikabbli skond ir-Regolamenti tal-Kunsill (KEE) Nru 837/90 u (KEE) Nru 959/93, dan ir-Regolament għandu jippermetti perjodu ta' tranżizzjoni ta' sena, li jingħata lill-Istati Membri fejn l-applikazzjoni ta' dan ir-Regolament għas-sistemi ta' l-istatistika nazzjonali tagħhom tkun teħtieġ addattamenti kbar u probabbli li tikkawża problemi prattiċi sinifikanti.10.  Billi l-għan ta’ l-azzjoni proposta, jiġifieri l-istabbiliment ta’ qafas legali komuni għall-produzzjoni sistematika ta’ statistika Komunitarja dwar żoni taħt kultivazzjoni, il-ġabra u l-produzzjoni taċ-ċereali u l-ħsad għajr iċ-ċereali fl-Istati Membri, ma jistax jintlaħaq biżżejjed mill-Istati Membri u b’hekk jista’ jintlaħaq aħjar f’livell Komunitarju, il-Komunità tista’ tieħu azzjoni, b’konformità mal-prinċipju tas-sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif stipulat f’dan l-istess Artikolu, dan ir-Regolament ma jmurx lil hinn minn dak illi jinħtieġ sabiex jinkiseb dan il-għan.11.  Ir-Regolament tal-Kunsill (KE) Nru 322/97 tas-17 ta’ Frar 1997 dwar l-istatistiki Komunitarji[11] jistipula l-qafas ta’ referenza għad-dispożizzjonijiet ta’ dan ir-Regolament. B'mod partikolari, hu jitlob konformità ma' l-istandards ta' l-imparzjalità, fiduċja, oġġettività, indipendenza xjentifika, effettività tan-nefqa u l-kunfidenzjalità ta' l-istatistika.12.  Il-miżuri meħtieġa għall-implimentazzjoni ta' dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' l-implimentazzjoni konferiti fuq il-Kummissjoni[12].13.  B'mod partikolari, is-setgħat għandhom jingħataw lill-Kummissjoni biex taddatta t-tabella ta' trażmissjoni minħabba li tali miżuri huma ta’ ambitu ġenerali u huma maħsuba biex jemendaw l-elementi mhux essenzjali ta’ dan ir-Regolament jew biex jissuplimentawh billi jżidu l-elementi mhux essenzjali, dawn għandhom jiġu adottati skond il-proċedura regolatorja bi skrutinju skond l-Artikolu 5a tad-Deċiżjoni 1999/468/KE.14.  Il-Kumitat Permanenti għall-Istatistika Agrikola ġie kkonsultat,ADOTTAW DAN IR-REGOLAMENT:Artikolu 1SuġġettDan ir-Regolament jistabbilixxi qafas komuni għall-produzzjoni sistematika ta’ statistika Komunitarja dwar l-użu ta' l-art u l-produzzjoni tal-ħsad.Artikolu 2Definizzjonijiet1. Għall-fini ta’ dan ir-Regolament, għandhom japplikaw id-definizzjonijiet li ġejjin:a) 'sena ta' ħsad' hi s-sena kalendarja fejn jibda l-ħsad;b) ‘raba' agrikolu użat’ huwa r-raba' kif iddefinit fir-Regolament tal-Kunsill (KEE) Nru 571/88.2. Id-definizzjonijiet kif stipulati fl-Anness I ta' dan ir-Regolament għandhom japplikaw biss għall-għan ta' l-Anness II ta' dan ir-Regolament.Artikolu 3Kopertura1. L-Istati Membri għandhom jipproduċu statistika dwar il-ħsad imsemmija fl-Anness II prodotti fuq ir-raba' agrikolu użat fi ħdan it-territorju tagħhom.2. L-Istatistika għandha tirrappreżenta mill-inqas 95 % taż-żoni li ġejjin (kif indikat fl-Anness II):a) raba' taħt kultivazzjoni tal-ħsad min art saqwija (Tabella 1).b) raba' maħsud ta' ħxejjex, bettieħ u frawli (Tabella 2);c) raba' ta' produzzjoni għall-ħsad permanenti (Tabella 3);d) raba' agrikolu użat (Tabella 4);.3. Il-fatturi varjabbli bi prevalenza baxxa jew xejn fi Stat Membru jistgħu jiġu esklużi mill-istatistika, dment li l-Istat Membru jgħarraf lill-Kummissjoni bil-ħsad kollu ta' dan it-tip fis-sena kalendarja ta' qabel kull wieħed mill-perjodi ta' referenza.Artikolu 4Il-frekwenza u perjodu ta’ referenzaKull sena, l-Istati Membri għandhom jipprovdu d- data msemmija fl-Anness II lill-Kummissjoni. Il-perjodu ta' referenza għandu jkun is-sena ta' ħsad. L-ewwel sena ta’ referenza għandha tkun l-2010.Artikolu 5Il-preċiżjoniL-Istati Membri li jwettqu l-istħarriġ tal-kampjuni għandhom jieħdu l-passi neċessarji sabiex jiżguraw li d- data tat-tabella 1 tissodisfa r-rekwiżiti ta’ preċiżjoni stipulati fl-Anness II ta’ dan ir-Regolament.Għal dak li għandu x'jaqsam ma' l-għejun għajr l-istħarriġ, l-Istati Membri għandhom jiżguraw li dan it-tagħrif hu ta' l-istess kwalità bħal dak tat-tagħrif miksub mill-istħarriġ ta' l-istatistika.Artikolu 6Trażmissjoni lill-Kummissjoni,L-Istati Membri għandhom jittrażmettu lill-Kummissjoni (l-Eurostat) id- data stipulata fl-Anness II fil-limiti taż-żmien speċifikati għal kull tabella.It-tabelli ta' trażmissjoni kif stipulati fl-Anness II jistgħu jiġu addattati mill-Kummissjoni (għajr ir-rekwiżiti ta' preċiżjoni). Il-miżuri mfassla biex jemendaw elementi mhux essenzjali ta’ dan ir-Regolament għandhom jiġu adottati skond il-proċedura regolatorja bi skrutinju msemmija fl-Artikolu 9(3).Artikolu 7Statistika reġjonali15.  Id- data mmarkata "R" fl-Anness II għandha tiġi pprovduta mill-unitajiet territorjali ta' NUTS 1 u NUTS 2 iddefiniti fir-Regolament (KE) Nru 1059/2003. B’eċċezzjoni, dawn jistgħu jiġu pprovduti biss mill-unitajiet territorjali NUTS 1 fil-każ tal-Ġermanja u tar-Renju Unit.16.  Il-fatturi varjabbli bi prevalenza baxxa jew xejn fi Stat Membru jistgħu jiġu esklużi mill-istatistika reġjonali, dment li l-Istat Membru jgħarraf lill-Kummissjoni bil-ħsad kollu ta' dan it-tip fis-sena kalendarja ta' qabel kull wieħed mill-perjodi ta' referenza.Artikolu 8Valutazzjoni ta' kwalità u rapport17.  Għall-għanijiet ta’ dan ir-Regolament, id-dimensjonijiet li ġejjin ta’ valutazzjoni ta’ kwalità għandhom japplikaw għad- data li għandha tiġi trażmessa:18.  'ir-rilevanza' tindika l-livell sakemm l-istatistika tilħaq il-ħtiġijiet kurrenti u potenzjali ta’ l-utenti;19.  ‘il-preċizjoni’ tirreferi għal kemm l-estimi jqarrbu lejn il-valuri vera mhux magħrufa;20.  ‘il-wasla fil-ħin’ tirreferi għad-dewmien ta’ żmien bejn id-disponibilità tat-tagħrif u l-avveniment jew il-fenomenu li dan jiddeskrivi;21.  ‘il-puntwalità’ tirreferi għad-dewmien ta’ żmien bejn id-data ta’ rilaxx tad- data u d-data mmirata meta suppost kellha tintbagħat;22.  ‘l-aċċessibbiltà’ u ‘ċ-ċarezza’ jirreferu għall-kundizzjonijiet u l-modalitajiet li bihom l-utenti jistgħu jiksbu, jużaw u jinterpretaw id- data ;23.  ‘it-tqabbil’ jirreferi għal kejl ta' l-impatt tad-differenzi fil-kunċetti statistiċi u għodod u proċeduri applikati meta l-istatistika titqabbel bejn iż-żoni ġeografiċi, dominji settorjali jew matul iż-żmien;24.  ‘il-koerenza’ tirreferi għall-adegwatezza tad- data li tkun marbuta b’mod affidabbli b’modi differenti u għal użi varji.25.  Kull tliet snin, u għall-ewwel darba fi tmintax-il xahar wara d-data ta' applikazzjoni ta' dan ir-Regolament, l-Istati Membri għandhom jipprovdu lill-Kummissjoni (Eurostat) b'rapport ta' kwalità tad- data trażmessa.26.  L-Istati Membri għandhom jgħarrfu lill-Kummissjoni bi kwalunkwe bidla metodoloġika jew ta' tip ieħor li għandha mnejn taffettwa konsiderevolment il-kwalità ta' l-istatistika, mhux aktar tard minn tliet xhur wara li ssir din il-bidla.27.  Jekk jintużaw l-għejun għajr l-istħarriġ, l-Istati Membri għandhom jgħarrfu lill-Kummissjoni minn qabel dwar il-metodi użati u l-kwalità tad- data .28.  Il-Kummissjoni (l-Eurostat) għandha tivvaluta l-kwalità tad- data trażmessa.Artikolu 9Il-proċedura tal-Kumitat1. Il-Kummissjoni għandha tigi megħjuna mill-Kumitat Permanenti għall-Istatistika Agrikola, stabbilit mid-Deciżjoni tal-Kunsill 72/279/KEE.2. Fejn issir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw, wara li jitqies l-Artikolu 8 tagħha.Il-perjodu stipulat fl-Artikolu 4(3) ta’ dik id-Deċiżjoni għandu jiġi stabbilit għal tliet xhur.3. Fejn issir referenza għal dan il-paragrafu, l-Artikolu 5a(1) sa (4) u l-Artikolu 7 tad-Deċiżjoni 1999/468/KE għandhom japplikaw, wara li jitqiesu d-dispożizzjonijiet ta' l-Artikolu 8 tagħha.Artikolu 10Perjodu tranżitorju1. Perjodi ta' trażizzjoni ta' sena kalendarja sħiħa għall-implimentazzjoni ta' dan ir-Regolament li jispiċċaw mhux aktar tard minn sena wara d-data li minnha tapplika jistgħu jingħataw lill-Istati Membri, sakemm l-applikazzjoni ta' dan ir-Regolament għas-sistemi statistiċi nazzjonali tagħhom teħtieġ addattamenti kbar u huwa probabbli li jikkawżaw problemi prattiċi sinifikanti, skond il-proċedura stipulata fl-Artikolu 9(2).2. Għal dan il-għan, Stat Membru għandu jippreżenta talba ġustifikata kif xieraq lill-Kummissjoni mhux aktar minn tliet xhur wara d-dħul fis-seħħ ta' dan ir-Regolament.Artikolu 11Revoka1. Mingħajr ħsara għall-paragrafu 3, ir-Regolamenti tal-Kunsill (KEE) Nru 837/90 u (KE) Nru 959/93 għandhom ikunu rrevokati b'effett mill-1 ta' Jannar 2010.2. Ir-Referenzi magħmula għar-Regolamenti rrevokati għandhom jinftiehmu bħala referenzi għal dan ir-Regolament.3. Bħala deroga mill-Artikolu 12(2), Stat Membru li ngħata deroga skond l-Artikolu 10 għandu jissokta japplika d-dispożizzjonijiet tar-Regolamenti tal-Kunsill (KEE) Nru 837/90 u (KEE) Nru 959/93 għaż-żmien tal-perjodu ta' tranżizzjoni mogħti.Artikolu 12Id-dħul fis-seħħ1. Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .2. Huwa għandu japplika mill-1 ta' Jannar 2010.3. Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentL-ANNESS IDEFINIZZJONIJIETGħall-iskopijiet ta’ l-Anness II ta' dan ir-Regolament, għandhom japplikaw id-definizzjonijiet li ġejjin:A) It-Tabelli 1, 2 u 3 ta' l-Anness II-  'raba’ taħt kultivazzjoni': sal-ħsad, ir-raba' taħt kultivazzjoni tikkorrispondi għar-raba' miżrugħ barra r-raba' rrovinat; wara l-ħsad, ir-raba' taħt kultivazzjoni tikkorrispondi għar-raba' maħsud;-  'raba' maħsud' tikkorrispondi għall-parti tar-raba' żviluppat li hu maħsud. Għalhekk, tista' tkun daqs jew inqas mir-raba' żviluppat;-  'raba' ta' produzzjoni' għall-għanijiet ta' ħsad permanenti tirreferi għar-raba' li jista' potenzjalment jinħasad fis-sena ta' referenza ta' ħsad. Dan jeskludi r-raba' kollu li ma jipproduċix, bħal pjantaġġun li għadu ma bediex jipproduċi;-  'produzzjoni maħsuda' tinkludi t-telf u l-iskart tar-raba', il-kwantitajiet ikkonsmati direttament fuq ir-razzett u l-kwantitajiet ta' prodotti li tqiegħdu fis-suq, indikati f'unitajiet ta' piż tal-prodott bażiku. Il-produzzjoni maħsuda għaċ-ċereali, żrieragħ imnixxfin u ħsad bil-proteini, u pjanti taż-żejt (lift, żerriegħa tal-ġirasol, żerriegħa tal-kittien, sojja, żerriegħa tal-qoton u żrieragħ taż-żejt oħra) se jiġu pprovduti f'ekwivalenti mnixxef;-  'ġabra' tikkorrispondi għall-produzzjoni maħsuda għal kull raba' taħt kultivazzjoni;-  'ħsad ta' l-uċuħ tar-raba' suċċessiv' jirreferi għal parti minn art saqwija użata aktar minn darba waqt sena ta' ħsad kkonċernata u r-raba' kull darba għandha ħsad wieħed. Iż-żewġ żoni għandhom jitqiesu bħala raba' taħt kultivazzjoni għal kull ħsad (il-kunċett tar-raba' ewlieni u sekondarju ma japplikawx f'dan il-kuntest);-  'ħsad ta' l-uċuħ tar-raba' konġunt' tapplika għal konġunzjoni ta' prodotti tar-raba' li jieħdu parti mir-raba' agrikolu fl-istess ħin. Ir-raba' taħt kultivazzjoni f'dan il-każ tinqasam bejn il-prodotti tal-ħsad proporzjonalment ma' l-art li jieħdu (il-kunċetti ta' raba' ewlieni u sekondarju ma japplikawx f'dan il-kuntest);-  "ħsad ta' l-uċuħ tar-raba' b'użu doppju" huma b'konvenzjoni meqjusa għall-użu ewlieni tagħhom u bħala prodotti tar-raba' sekondarji għall-użu supplimentari tagħhom.-  'ħsad taħt il-ħġieġ jew għatu għoli (aċċessibli)' jirreferi għal prodotti tar-raba' li, għat-terminu tat-trobbija tagħhom kollu jew għal parti predominanti minnu, huma koperti minn serer jew għatu għoli fiss jew mobbli (ħġieġ jew plastik riġidu jew flessibbli). Dan jeskludi folji tal-plastik imqiegħda ċatti fl-art, l-art taħt għata tal-ħġieġ kew kisi tal-plastik jew mini mhux aċċessibbli lill-bniedem jew kwadri mgħottija mill-ħġieġ li jiċċaqalqu. Żoni ta' ħsad li jitkabbru temporanjament taħt il-ħġieġ u temporanjament fil-beraħ jiġu rrapportati bhala totalment taħt il-ħġieġ, sakemm il-ħin taħt il-ħġieġ ma jkunx ta' żmien estremament limitat.B) Tabella 4 ta' l-Anness II-  Il-karatteristiċi huma definiti fir-Regolament tal-Kunsill (KEE) Nru 571/88.-  "Raba' ewlieni u sekondarju" huma klassifikati kif ġej:-  Użu ġenerali: Ir-raba' ewlieni ta' qatgħa kkonċernata hu, f'każ ġenerali, fejn il-qatgħa jkollha ħidma waħda biss tul is-sena tal-ħsad, iddefinita b'mod ċar minn dik il-ħidma. (F'dan il-każ, ir-raba' sekondarja ta' dik il-qatgħa m'hi xejn).-  Każijiet speċjali-  Ħsad ta' l-uċuħ tar-raba' suċċessiv"Raba' ewlieni": Jekk il-qatgħa ta' art saqwija tintuża aktar minn darba tul is-sena ta' ħsad ikkonċernata (ħsad ta' l-uċuħ tar-raba' suċċessiv), u r-raba' jkollha kultivazzjoni waħda biss kull darba, allura r-raba' ewlieni hi l-kultivazzjoni bl-aħjar valur. Jekk il-valur tal-produzzjoni ma jiddeterminax liema huwa l-ħsad ewlieni, allura l-ħsad ewlieni jittieħed bħala dak li jokkupa l-art għall-itwal żmien."Raba' sekondarju": Kwalunkwe okkupazzjoni oħra għalhekk titqies bħala raba' sekondarju.29.  Ħsad ta' l-uċuħ tar-raba' konġunt"Raba' ewlieni": Jekk il-qatgħa ta' art saqwija tintuża matul l-istaġjun tat-tkabbir ta' sena tal-ħsad ikkonċernata għall-istess kombinazzjoni ffissata ta' ħsad (ħsad ta' l-uċuħ tar-raba' konġunt), allura r-raba' ewlieni jinsaqam pro rata bejn il-ħsad ikkonċernat."Raba' sekondarju": F'dan il-każ, mhux se jkun hemm raba' sekondarju.30.  Kombinazzjoni ta' ħsad ta' l-uċuħ tar-raba' suċċessiv u konġunt"Raba' ewlieni": Jekk il-qatgħa ta' art saqwija tintuża aktar minn darba tul sena ta' ħsad ikkonċernata u b'kombinazzjoni ta' ħsad ta' l-uċuħ tar-raba' suċċessiv u konġunt, allura kull kombinazzjoni ta' ħsad li jokkupa l-art tul l-istess perjodu ta' żmien hu vvalutat separatament, u l-kombinazzjoni jew il-ħsad waħdieni bl-aħjar valur jitqies bħala r-raba' ewlieni. Meta dak ir-raba' jintuża għal ħsad ta' l-uċuħ tar-raba' konġunt, ir-raba' ewlieni jinqasam pro rata bejn il-ħsad ikkonċernat."Raba' sekondarju": Kwalunkwe okkupazzjoni oħra għalhekk titqies bħala raba' sekondarju.ANNESS IITABELLI TA' TRAŻMISSJONIX: l-informazzjoni li trid tingħata fuq livell nazzjonaliR: l-informazzjoni li trid tingħata fuq livell nazzjonali u reġjonali-: l-informazzjoni li m'għandhiex tingħatan.e.c. li ma huma kklassifikati fl-ebda post ieħor[pic]  [pic]  [pic][pic] [1] Komunikazzjoni mill-Kummissjoni lill-Kunsill, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni COM(2006)689 finali: "Reviżjoni strateġika tar-Regolamentazzjoni Aħjar fl-Unjoni Ewropea".[2] Komunikazzjoni mill-Kummissjoni lill-Kunsill, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni COM(2007)23 finali: “Programm ta’ Azzjoni għat-Tnaqqis tal-Piżijiet Amministrattivi fl-Unjoni Ewropea”.[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].[6] ĠU L 88, 3.4.1990, p. 1. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1).[7] ĠU L 98, 26.6.1999, p. 1. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1).[8] ĠU L 56, 2.3.1988, p. 1. Ir-Regolament kif emendat l-aħħar mir-Regolament (KE) Nru 1890/2006 tal-Parlament Ewropew u tal-Kunsill (ĠU L 386, 29.12.2006, p. 12).[9] ĠU L 154, 21.6.2003, p. 1. Regolament kif l-aħħar emendat Mir-Regolament (KE) Nru 176/2008 (ĠU L 61, 5.3.2008, p. 1).[10] ĠU L 179, 7.8.1972, p. 1.[11] ĠU L 52, 22.2.1997, p.1. Ir-Regolament kif emendat mir-Regolament (KE) Nru 1882/2003 (ĠU L 284, 31.10.2003, p.1).[12] ĠU L 184, 17.7.1999, p. 23. Id-Deċiżjoni kif emendata l-aħħar mid-Deċiżjoni 2006/512/KE (ĠU L 200, 22.7.2006, p. 1).